stanford-oval/wikipedia huggingface dataset:
ויזקום
הערות שוליים

↑  שי שלו, ‏עט להנפיק: וויזקום תגייס 50-40 מ' ד' בוולסטריט לפי שווי חברה של 200 מ' ד', באתר גלובס, 17 ביוני 1997
↑  עופר לוי, ‏איך לתרגם כישלון, באתר גלובס, 10 בנובמבר 2004
↑  חלומות של משקיעים לחוד, ומציאות לחוד, באתר גלובס, 15 במרץ 1999
↑  אורנה רביב, ‏אושרה השקעה של 121 מיליון דולר בהרחבת מפעלי ים המלח, באתר גלובס, 6 באוקטובר 1998
↑  מיכל גרשון, ‏מיליון דולר להחדרת המילון הממוחשב של "ויזקום", באתר גלובס, 30 באפריל 1997
↑  אמיר אייזנברג, ‏וויזקום תגייס 30-25 מ' ד' בוול-סטריט לפי שווי חברה של 150 מיליון דולר, באתר גלובס, 5 במאי 1998
↑  שי שלו, ‏הפסד של 17 מיליון שקל לוויזקום ב-98', בדומה להפסד ב-97', באתר גלובס, 18 במרץ 1999
↑  צביקה רובינס, ‏וויזקום השלימה הנפקה בהיקף 46 מ' ד' בפרנקפורט; דלתא גייסה 23 מ' ד' בוול-סטריט, באתר גלובס, 29 במרץ 1999
↑  ליאור כגן, וויזקום ממשיכה להפסיד: סיימה את שנת 2000 עם הפסד של 8.4 מיליון דולר, באתר TheMarker‏, 21 במרץ 2001
↑  אפי לנדאו, לאס וגאס, ‏ויזקום הישראלית השיקה ב"קומדקס" עט סורק בעל קיבולת של 1,000 עמודים, באתר גלובס, 21 בנובמבר 1999
↑  TheMarker digital, ויזקום טכנולוגיות משיקה ארכיב ממוחשב המאפשרת זיהוי מלל במסמכים סרוקים ואיחזורם, באתר TheMarker‏, 22 בדצמבר 2002
↑  אמיר טייג, מנכ"ל ויזקום: "רכישת נקסטק פותחת עבורנו ערוצי פעילות עסקיים חדשים", באתר TheMarker‏, 9 ביוני 2002
↑  נתן שבע, רונן אלעד רוכש את השליטה בוויזקום - מפתחת ה"קוויקשנרי" - תמורת כ-2.3 מיליון דולר, באתר הארץ, 2 במאי 2005
↑  אפרת נוימן, האם השנים הקשות כבר מאחורי ויזקום?, באתר הארץ, 8 באוקטובר 2006
הוועדה לביטחון המדינה (בלארוס)

| --- | --- |


בניין הוועדה במינסק
 מידע כללי
 מדינה:  בלארוס 
 תחום שיפוט:  בלארוס
 משרד אחראי:  נשיא רפובליקת בלארוס
 תאריך הקמה:  23 באוקטובר 1991
 סוכנות קודמת:  האגף הבלארוסי של הקג"ב
 מטה מרכזי:  שדרות העצמאות 17, מינסק
 http://www.kgb.by
 
הוועדה לביטחון המדינה של בלארוס (בלארוסית: Камітэт дзяржаўнай бяспекі Рэспублікі Беларусь, בראשי התיבות КДБ, קד"ב) הוקמה ב־1991 והיא סוכנות הריגול ושירות הביטחון הבלארוסי. הארגון עוסק ביטחון פנים, סיכול חתרנות וריגול, הפעלת מרגלים בניכר, אבטחת אישים בכירים וכן אבטחת מידע ומאבק בפשיעה כלכלית חמורה. הארגון נוצר מתוך האגף הבלארוסי של הק.ג.ב. והוא כפוף לנשיא בלארוס.
מטה הארגון נמצא בשדרות העצמאות 17, במינסק הבירה. הק.ד.ב הבלארוסי הוא הארגון היחיד במדינות חבר המדינות שעדיין מתקרא ק.ג.ב. הארגון שמר בעיקרו על המבנה הסובייטי, ומשתף פעולה באופן הדוק עם גופי ביון אחרים בבלארוס (המודיעין הצבאי הבלארוסי) ועם שירותי הביטחון הרוסיים.
בעקבות תמיכתו של הארגון בשירותי הביון הרוסיים ופלישה הרוסית לאוקראינה, הארגון הוכנס לרשימת הסנקציות של האיחוד האירופי, ארצות הברית, שווייץ ויפן.
מבנה

המינהל לסיכול ריגול צבאי
המכון לביטחון לאומי
המינהל הראשי לפעילויות סיכול ריגול
מינהל הביטחון הכלכלי
המינהל הראשי לביטחון כלכלי ומלחמה בשחיתות
המינהל הראשי לביון חיצוני - אחראית למודיעין חיצוני
מינהל התקשורת הממשלתית - מודיעין אותות
יחידת יהלום (אלמאז) ללוחמה בטרור
פעילות

הארגון נוצר מתוך האגף הבלארוסי של הק.ג.ב. שנוסד ב-20 בדצמבר 1917. ב-1 במרץ 1922, הוועדה פעלה תחת השם המינהל הפוליטי הראשי ולאחר מכן ב-15 ביולי 1934 הוקם האגף הבלארוסי של הנ.ק.ו.ד. בראשות ל. זקובסקי. במרץ 1954, במהלך הרפורמה במשרד הפנים של ברית המועצות, הוקמה הוועדה לביטחון המדינה תחת מועצת השרים של ברית המועצות, שהאגף הבלארוסי היה חלק ממנו.
בספטמבר 1991 הארגון הפך לראשונה לגוף עצמאי והיה אחראי על ענייני ביון וביטחון של בלארוס.
הארגון פועל בתחומים שונים של ביטחון לאומי, ריגול וריגול נגדי. בשנת 2009 הוא האשים את אליאכסנדר בראנקואו בפשעים כלכליים. בסופו של דבר הוא קיבל מקלט מדיני באקוואדור. בשנת 2011 מועמד לשעבר לנשיא בלארוס קיבל מקלט מדיני בצ'כיה והאשים את הארגון בעינויים של אסירים. בנושא זה היו גם האשמות נוספות.
ראשי הוועדה

| שם | דרגה | תחילת כהונה | סוף כהונה |
| --- | --- | --- | --- |
| אדוארד שירקובסקי (1932-2002) | גנרל-פולקובניק | 30 באוקטובר 1990 | 25 בינואר 1994 |
| גנאדי לאביצקי (1942-2013) | גנרל לויטננט | 22 בפברואר 1994 | 21 ביולי 1994 |
| ולדימיר ייגורוב (נולד בשנת 1939) | גנרל לויטננט | 28 ביולי 1994 | 20 בדצמבר 1995 |
| ולדימיר מצקביץ' (נולד בשנת 1947) | גנרל מאיור | 20 בדצמבר 1995 | 27 בנובמבר 2000 |
| ליאוניד יירין (נולד בשנת 1951) | גנרל לויטננט | 27 בנובמבר 2000 | 18 בנובמבר 2004 |
| סטפן סוחורנקו (נולד בשנת 1957) | גנרל לויטננט | 20 בינואר 2005 | 17 ביולי 2007 |
| יורי ז'דובין (נולד בשנת 1954) | גנרל מאיור | 17 ביולי 2007 | 15 ביולי 2008 |
| יורי ז'דובין (נולד בשנת 1954) | גנרל לויטננט | 17 ביולי 2007 | 15 ביולי 2008 |
| ואדים זאייצב (נולד בשנת 1964) | גנרל מאיור | 15 ביולי 2008 | 9 בנובמבר 2012 |
| ואדים זאייצב (נולד בשנת 1964) | גנרל לויטננט | 15 ביולי 2008 | 9 בנובמבר 2012 |
| ליאוניד מלצב (נולד בשנת 1949) ממלא מקום | גנרל פולקובניק | 9 בנובמבר 2012 | 16 בנובמבר 2012 |
| ולרי ואקולצ'יק (נולד בשנת 1964) | גנרל לויטננט | 16 בנובמבר 2012 | 3 בספטמבר 2020 |
| איוואן טרטל (נולד בשנת 1966) | גנרל לויטננט | 3 בספטמבר 2020 | מכהן |
ראו גם

שירות הביטחון של נשיא בלארוס
המרכז לניתוח מבצעי (בלארוס)
המכון לביטחון לאומי של בלארוס, מרכז ההכשרה
הערות שוליים

↑  גם בזמן השלטון הסובייטי כונה ארגון הקג"ב 'קד"ב' בשפה הבלארוסית
| --- | --- |
בקרת זהויות :  GND: 112548280X  LCCN: nb2017006448  NKC: ko2015892368  VIAF: 75151776732818010630   WorldCat (עם VIAF): 75151776732818010630
המוזיאון הלאומי של בוסניה והרצגובינה

| --- | --- |

מבנה המוזיאון הלאומי בסרייבו
 מידע כללי
 סוג:  מוזיאון לארכאולוגיה, היסטוריה של האמנות, אתנולוגיה, גאוגרפיה, היסטוריה והיסטוריה של הטבע
 כתובת:  רחוב דרקון בוסניה 3
 מיקום:  Centar Municipality 
 מדינה:  בוסניה והרצגובינה 
 בעלים:  ממשלת בוסניה והרצגובינה
 מייסדים:  ממשלת האימפריה האוסטרו הונגרית
 מנהל:  מירסאד סיאהריק
 הקמה ובנייה
 תקופת הבנייה:  ?–1888
 תאריך פתיחה רשמי:  1850 
 אדריכל:  קארל פאז'יק
 קואורדינטות:  43°51′18″N 18°24′10″E﻿ / ﻿43.85498951°N 18.40264142°E﻿ / 43.85498951; 18.40264142
 www.zemaljskimuzej.ba
  (למפת בוסניה והרצגובינה מוגדלת) סרייבו ביחאץ' באניה לוקה מוסטאר זניצה טרבינייה הים האדריאטי  קרואטיה סרביה מונטנגרו א.המוזיאון הלאומי(למפת בוסניה והרצגובינה רגילה) סרייבו ביחאץ' באניה לוקה מוסטאר זניצה טרבינייה הים האדריאטי  קרואטיה סרביה מונטנגרו א.המוזיאון הלאומי
 
המוזיאון הלאומי של בוסניה והרצגובינה (בבוסנית, קרואטית וסרבית: Zemaljski Muzej Bosne i Hercegovine / Земаљски музеј Босне и Херцеговине) הוא מוזיאון ברחוב דרקון בוסניה 3 (Ulica Zmaja od Bosne 3) שבמרכז סרייבו, בירת בוסניה והרצגובינה.
המוזיאון נחשב לחשוב והגדול שבמוזיאונים במדינה. המוזיאון הוקם בשנת 1888. בשנת 1913 האדריכל הצ'כי קארל פאז'יק היה מעורב בעיצובו המחודש של מבנה המוזיאון. זהו מוזיאון לארכאולוגיה, אתנולוגיה, היסטוריה של הטבע ובו גם ספרייה. לאחר שהיה סגור במשך מספר שנים המוזיאון נפתח מחדש בשנת 2015 ושוב מציג את תצוגות המוזיאון, שהיו מוחבאים במשך זמן רב, בעיקר לאחר מלחמת בוסניה.
המוזיאון הוא מוסד מדעי ותרבותי ומכסה מגוון נושאים לרבות ארכאולוגיה, היסטוריה של האמנות, אתנולוגיה, גאוגרפיה, היסטוריה והיסטוריה של הטבע. "הגדת סרייבו" היא כתב יד מאויר והמסמך היהודי העתיק ביותר בעולם שהשתמר מאז נעשה בברצלונה בסביבות שנת 1350 ומכיל את תוכן ההגדה ומוצג במוזיאון. בספריית המוזיאון 162,000 ספרים.
ב-4 באוקטובר 2012, לאחר 124 שנות פעילות רציפה נאלץ המוזיאון לסגור את שעריו בשל מחלוקת על מוצגי המוזיאון ונפתח מחדש רק בשנת 2015.
היסטוריה

המוזיאון הועלה כרעיון בשנת 1850 בתקופת שליטת העות'מאנים בסרייבו אך רק בשנת 1888, בתקופת האימפריה האוסטרו-הונגרית (שכבשה מהעות'מאנים את בוסניה והרצגובינה בשנת 1878) המוזיאון הוקם רשמית ונבנה.
היסטוריה > 1888 - 1913

חלק ממטרות המדיניות הרשמית של האימפריה האוסטרו-הונגרית הייתה להעלות את רמת החינוך וההשכלה ותחת שליטתם הוקם המוזיאון ב-1 בפברואר 1888. מנהל המוזיאון הראשון היה קוסטה הורמאן (Kosta Hörmann) ששימש כיועץ לממשלה ובתקופתו המוזיאון אגר אוספים של התרבות האירופית מהמאה ה-19 שהלכו וגדלו עד כי בשנת 1908 הוחלט לבנות מבנה חדש למוזיאון. בניית עיצוב המבנה החדש הופקד בידי האדריכל הצ'כי קארל פאז'יק. המוזיאון נחנך מחדש במבנה החדש ב-4 באוקטובר 1913.
היסטוריה > 1913 - 1991

עם פתיחת המוזיאון בשנת 1913 כלל המוזיאון אוספים בתחום ההיסטוריה, הגאוגרפיה, ארכאולוגיה (פרהיסטורית, עתיקה וימי-ביניימית), אתנולוגיה, היסטוריה של הטבע ושל האמנות. כל אלה חולקו באגפים השונים של המבנה שכללו את מחלקת הארכאולוגיה, מחלקת האתנוגרפיה, המחלקה להיסטוריה של הטבע וספריית המוזיאון הלאומי.
בשנת 1914, עם פתיחת מלחמת העולם השנייה המוזיאון השהה את פעילותו ופעילותו חודשה רק לאחר הקמת יוגוסלביה, אך הממשלה היוגוסלבית לא השקיעה במוזיאון ובתקופה שבין המלחמות עד לפרוץ מלחמת העולם השנייה המוזיאון כמעט שלא זכה למימון כספי ושעריו לא נפתחו תדיר להצגת מוצגים ואוספים.
לאחר המלחמה, ממשלת הרפובליקה הפדרלית הסוציאליסטית של יוגוסלביה לא השקיעה ממון רב לשיקום המוזיאון עד לתחילת שנות ה-60 של המאה ה-20. בתקופה זו הוצאו לאור פרסומים רבים מבית המחקר של המוזיאון הלאומי.
היסטוריה > 1992 - 1995

בתקופת מלחמות יוגוסלביה והמלחמה בבוסניה והרצגובינה המוזיאון ניצב בלב החזית במלחמה ועובדי המוזיאון נאלצו להחביא מוצגים רבים בכספות הבנק הלאומי של בוסניה. במהלך הלחימה 300 חלונות המוזיאון נהרסו והמבנה כולו היה בסכנה. מנהל המוזיאון באותה עת, ד"ר ריזו סיג'ארי (Rizo Sijari) נהרג מפיצוץ רימון יד שהושלך על המבנה ב-10 בדצמבר 1993.
היסטוריה > 1995 - 2012

לאחר סיום מלחמת בוסניה, המוזיאון פתח את שעריו מחדש תודות לתרומות כספיות רבות בעיקר מהמכון להגנת המונומנטים התרבותיים והמוזיאון הלאומי, המורשת הלאומית של בוסניה והרצגובינה, אונסק"ו והמשרד הפדרלי לחינוך, מדע, תרבות וספורט, המכון לתכנון ובנייה של העיר סרייבו, מרכז השלום הבינלאומי בסרייבו, מוזיאוני שווייץ והמוזיאון הלאומי של שווייץ בציריך ומוסדות תרבות אירופאיים רבים.
ברם בשל קשיים כלכליים רבים המוזיאון סגר את שעריו ב-4 באוקטובר 2012 לראשונה בכל 124 שנות קיומו. אומנם הסיבה העיקרית הייתה קשיים כלכליים שונים, אך למעשה העיבו על פתיחתו גם עניינים פוליטיים ומחלקות מול הממשלה הבוסנית אשר למימונו. לדברי מועצת אירופה: "לאחר המלחמה קבוצות תרבותיות שונות, שהגדירו עצמם כבני לאום, ביקשו לנכס לעצמן את מוסדות הלאום התרבותיים."
מספר מחאות והפגנות שונות פרצו על רקע סגירת המוזיאון אך המצב החמיר עוד יותר לאחר שב-6 בינואר 2012 נותקו מערכות החימום בבניין וזרם החשמל נותק ב-26 בספטמבר 2012 וכל 65 עובדי המוזיאון נאלצו להמשיך לעבוד מבלי ששולמה להם משכורתם במשך למעלה משנה.
היסטוריה > משנת 2015

המוזיאון פתח שוב את שעריו לציבור בספטמבר 2015 תודות לתרומות רבות שהגיעו מהשגרירות האמריקאית בבוסניה והרצגובינה.
מוצגי המוזיאון > מחלקת הארכאולוגיה

מחלקת הארכאולוגיה כוללת תת-מחלקות לפרהיסטוריה, היסטוריה עתיקה, היסטוריה ימי ביניימית, מעבדת תיעוד ושימור. האוספים הארכאולוגיים כוללים תיעוד חיי האדם בבוסניה והרצגובינה למן תקופת האבן ועד לימי הביניים המאוחרים. אוספי המוזיאון נלקטו במהלך מחקר שדה, אף שכמה מהם נרכשו או הוענקו במתנה למוזיאון.
מוצגי המוזיאון > המחלקה להיסטוריה של הטבע

המחלקה להיסטוריה של הטבע מציגה אוספי סלעים המציגים את הגאולוגיה של בוסניה וכוללת 2 מיליון מוצגים שונים. המחלקה כוללת תת-מחלקות לגאולוגיה, לזואולוגיה ולבוטניקה. מאוחר יותר המחלקה הבוטנית הפכה לגן הבוטני של המוזיאון.
מוצגי המוזיאון > המחלקה לאתנולוגיה

המחלקה לאתנולוגיה אחראית לאיסוף, שימור והצגת כל החומרים הנוגעים לתחום חיי התרבות והחברה של בוסניה והרצגובינה. משנת 1913 המחלקה מציגה גם את מראה הבית האורבני המסורתי במדינה ומציגה מוצגים מאז שנת הקמת המוזיאון עצמו.
מוצגי המוזיאון > ספריית המוזיאון הלאומי

הספרייה של המוזיאון הלאומי נחנכה בשנת 1888 והייתה הספרייה המדעית הראשונה בבוסניה. מכילה 250 אלף כרכים (עיתונים, ביטאונים וספרים) בתחומים שונים החל מארכאולוגיה, היסטוריה, אתנולוגיה ופולקלור וכלה בתחום המינרלים, גאולוגיה, בוטניקה, זואולוגיה ומוזיאולוגיה.
מוצגים מיוחדים

הגדת סרייבו, כתב יד יהודי בן 600 שנה, הוא אחד מהמוצגים היקרים והחשובים ביותר בבוסניה והוא סגור בחדר מאובטח מאחורי זכוכית עבה תחת אבטחה כבדה ונחשב ל"מונה ליזה" של בוסניה. כתב היד מאויר באיורים והיה שייך למשפחה יהודיה שנמלטה מציפורני האינקוויזיציה בספרד. שוויה מוערך ב-700 מיליון דולרים.
מוזיאון המטרופוליטן לאמנות בניו יורק הציע בנובמבר 2012 להציג את ההגדה למשך 3 שנים, אך הוועדה לשימור מונומנטים לאומיים של בוסניה סירבה להצעה בשל עניין משפטי לא מוסדר של מעמדו של המוזיאון הלאומי בבוסניה, שעדיין נתקל בקשיים בקבלת תקצוב ממשלתי.
בטאוני המוזיאון

Glasnik Zemaljskog Muzeja Bosne i Hercegovine - The Herald of the National Museum of Bosnia and Herzegovina
Anali Zemaljskog Muzeja Bosne i Hercegovine u Sarajevu - Annals of the National Museum of Bosnia and Herzegovina
גלריה

מינרלים בתצוגת המוזיאון
סלעי המוזיאון בתצוגה
אוסף פרפרים בתצוגת המוזיאון
סמל מלכי בוסניה.
מראה בתוככי המוזיאון
מבנה בוסני מסורתי
מצבות אבן מתקופת ימי הביניים במתחם המוזיאון
לקריאה נוספת

"Zbornik srednjovjekovnih natpisa Bosne i Hercegovine" I (1962), II (1964), III (1964), IV (1970)
Sergejevski, D.: "Bazilika u Dabravini" (1956)
Benac, A. & Čović, B.: "Glasinac" I (1956), II (1957)
Pašalić, E.: "Antička naselja i komunikacije u BiH" (1960)
Čulić, Z. : "Narodne nošnje u BiH" (1963)
Buturović, Đ.: "Narodne pjesme Muslimana u BiH" (1966)
Vuković, T. & Ivanović, B.: "Slatkovodne ribe Jugoslavije" (1971)
Đurović, E, Vuković, T. & Pocrnjić, Z. : "Vodozemci BiH" (1979)
Šilić, Č.: "Monografija rodova Satureja L, Calamintha Miller, Micromeria Bentham, Acinos Miller i Clinopodium L. u flori Jugoslavije" (1979)
Trubelja, F. & Barić, LJ. : "Minerali BiH" Vol. I, Silikati (1979)
Čović, B.: "Pod kod BugojnA. Naselje bronzanog i željeznog doba u centralnoj Bosni" I: Rano bronzano dobA. (1991)
Mediaeval tombstones of Bosnia and Herzegovina,
"Radimlja", (1950) Benac, A.
"Široki Brijeg", (1952) Benac A.
Sergejevski, D. "Ludmer", (1952)
Vego, M. "Ljubuški", (1954)
"Anali Zemaljskog Muzeja Bosne i Hercegovine u Sarajevu" (1961, 1938 - 1962, 1963, 1964, 1966)
"Spomenica stogodišnjice rada Zemaljskog muzeja BiH 1888 - 1988" (1988)
Proceedings of the Scientific Conference "Minerali, stijene, izumrli i živi svijet BiH" (1988)
International Symposium "Bosna i Hercegovina u tokovima istorijskih i kulturnih kretanja u jugoistočnoj Evropi" (1988).
וינדלי קי

| --- | --- |

 נתונים גאוגרפיים
 מיקום:  מפרץ פלורידה 
 קואורדינטות:  24°56′52″N 80°35′56″W﻿ / ﻿24.9479097°N 80.598951°W﻿ / 24.9479097; -80.598951
 ארכיפלג:  איי הקיז
 סוג:  קי
 נתונים מדיניים
 מדינה:  ארצות הברית ארצות הברית
 אזור זמן:  UTC-5
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה וינדלי קי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה וינדלי קי(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי וינדלי קי(למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי וינדלי קי
 
וינדלי קי (באנגלית: Windley Key) הוא אי מסוג קי הנמצא באיי הקיז העליונים בקבוצת איי הפלורידה קיז, במדינת פלורידה שבארצות הברית.
האי ממוקם בין סמני המיל ה-84 וה-85 של כביש US1 (הכביש המהיר שמעל הים) החוצה את האי.
צפונית לאי נמצא פלנטיישן קי ודרומית לו נמצא קי מטקומבה העליון.
באי מצויות חלק משכונות העיירה איילמורדה.
היסטוריה

בעבר היה וינדלי קי שני איים נפרדים. במפקד האוכלוסין שנערך בשנת 1870 מכונים איים אלה בשם "אמברלה קיז" (איי המטריה). המפקד ציין כי באיים התגוררה משפחה אחת שהתפרנסה מחקלאות.
הסקר הגאולוגי משנת 1861 מציין את שני האיים בשם הנוכחי "וינדלי'ז קי" (Windley's Key) - היינו הקי של וינדלי - ככל הנראה שמו של חקלאי שהתגורר באי.
האי מופה על ידי צ'ארלס סמית' בשנת 1872.
בין השנים 1906–1907 בעת שהנרי פלאגלר בנה את הרכבת מעל הים, מילאו פועליו את מצר הים שבין שני האיונים, והפכו אותם לאי אחד.
באי עצמו התגוררו עובדים שעבדו במחצבות שהוקמו באי על מנת לספק אבנים לבניית מסילת הרכבת, ולימים לבניית הכביש המהיר מעל הים. בין השנים 1934–1935 נבנה גשר בין האי לבין גראסי קי על ידי משוחררי מלחמת העולם הראשונה שעבדו במחצבות והתגוררו בצריפים באי.
האי ניזוק בצורה קשה בהוריקן יום העבודה של שנת 1935.
מאז 1940 פעל באי "תיאטרון הים" (Theater of the Sea) - דולפינריום בו הוצגו הופעות מדי יום.
העבודות במחצבות האי פסקו במהלך מלחמת העולם השנייה, והתחדשו עם תום המלחמה. המחצבות נסגרו לבסוף בשנת 1968.
ב-10 בנובמבר 1979 נמכרו אדמות האי שהיו שייכות לחברת הרכבות, לצורך הקמת מבני מגורים באי, ותוכננה הצפת המחצבות על מנת ליצור לגונות פנימיות. מדינת פלורידה התנגדה לתוכנית ורכשה את אדמות המחצבות בשנת 1986 לצורך הפיכתן לפארק גאולוגי מדינתי.
וינדמיאטריקס

| --- | --- |
   
 מיקומו של וינדמיאטריקס בקבוצת בתולה
 נתוני תצפית
 קבוצת כוכבים:  בתולה
 שמות נוספים:  אלמורדין, ε בבתולה, HD 113226
 סוג:  ענק צהוב
 בהירות נראית:  2.79
 סיווג ספקטרלי:  G8 III
 עלייה ישרה:  13ʰ 02ᵐ 10.60ˢ מילי-שניות קשת בשנה
 נטייה:  ‏32.94″ ‏57′ ‏10°‏+ מילי-שניות קשת בשנה
 מאפיינים פיזיים
 בהירות מוחלטת:  0.16
 מרחק:  110  שנות אור 33.73  פארסק
 רדיוס:  11.4 רדיוסי שמש
 מסה:  2.64 מסות שמש
 עוצמת הארה:  פי 74 מהשמש
 טמפרטורה:  5,086 K
 מהירות סיבוב:  1.4±0.45 קילומטר לשנייה
 גיל:  560 מיליון שנים
 מהירות רדיאלית:  14.29- קילומטר בשנייה
 תנועה עצמית:  274.5 מילי-שניות קשת בשנה
 היסט:  30.211±0.1907 אלפיות של שניות קשת
 מתכתיות:  0.13 
 
וִינְדֵמִיָאטְרִיקְס (מלטינית: Vindemiatrix - הבוצרת), נקרא גם אַלְמוּרֵדִין (מערבית - הבוצרת) וכן ε בבתולה, הוא הכוכב השלישי בבהירותו בקבוצת הכוכבים בתולה עם בהירות נראית מדרגה 2.79. מקור שמו מגיע מכך שהוא זורח לפנות בוקר, ממש לפני זריחת השמש, כשמגיעה עונת בציר הענבים. הכוכב נמצא במרחק של כ-110 שנות אור ממערכת השמש ומיקומו הסמוך לצביר הבתולה מסייע באיתור חלק מהגלקסיות החברות בצביר: M60 נמצאת כ-4.5 מעלות ממערב לווינדמיאטריקס, M59 נמצאת כ-5 מעלות ממערב לו ו-M58 כ-6 מעלות ממערב לו, כולן בערך על אותו הקו. כמו כן במרחק של פחות מ-8 מעלות מווינדמיאטריקס נמצאות גם הגלקסיות M87‏, M89 ו-M90 (ממערב-צפון-מערב) ובמרחק של פחות מ-10 מעלות ממנו נמצאות הגלקסיות M49 (ממערב-דרום-מערב), M84 (ממערב-צפון-מערב), M88 ו-M91 (מצפון מערב).
וינדמיאטריקס הוא כוכב־התקן של המחלקה הספקטרלית G8IIIab.
מאפיינים

וינדמיאטריקס הוא ענק צהוב מסוג ספקטרלי G8 III, מסתו מוערכת בכ-2.6 מסות שמש, רדיוסו קרוב ל-11.5 רדיוסי שמש, טמפרטורת פניו היא כ-5,090 קלווין והוא מאיר בעוצמה גדולה פי 74 מעוצמת ההארה של השמש באור נראה ומעט יותר מכך בצירוף הקרינה בתחום התת-אדום, זאת משום שטמפרטורת פניו נמוכה מזו של השמש בכמה מאות קלווין. לכוכב יש תנועה עצמית גדולה יחסית של כרבע שניית קשת בשנה ובצרוף המהירות הרדיאלית שלו שעומדת על כ-14.3- קילומטר בשנייה, נראה שהוא נע במהירות כוללת של כ-45 קילומטר בשנייה ביחס לשמש. גילו של וינדמיאטריקס מוערך בכחצי מיליארד שנים והוא נמצא בשלב התפתחות מתקדם לאחר שאזל המימן בליבתו ותהליך ההיתוך של מימן להליום עבר לשכבות חיצוניות יותר, מה שגורם להתנפחות והתקררות של שכבותיו החיצוניות. הכוכב צפוי להמשיך להתנפח ולהתקרר בדרך להפוך לענק אדום.
הערות שוליים

1 2 3 4 5  SIMBAD: Vindemiatrix
1 2 3 4  L. da Silva, L. Girardi, L. Pasquini, J. Setiawan, O. von der Lühe, J. R. de Medeiros, A. Hatzes, M. P. Döllinger & A.Weiss: Basic physical parameters of a selected sample of evolved stars, Astronomy and Astrophysics, Vol. 458, Iss. 2, p. 621 (2006)
וצלר

ערך זה עוסק בעיר בגרמניה. אם התכוונתם למשמעות אחרת, ראו .
וֵצְלַר (בגרמנית: Wetzlar) היא עיר במדינת הסן שבגרמניה, בסמוך לפרנקפורט, עם כ-53,188 תושבים (נכון ל-2020).
בעיר ממוקם מטה של חברת מינוקס.
ערים תאומות

צרפת אביניון, צרפת
הממלכה המאוחדת קולצ'סטר, הממלכה המאוחדת
איטליה סיינה, איטליה
אוסטריה שלאדמינג, אוסטריה
גרמניה נויקלן, גרמניה
ולאד מוראר

קֶלין ולאד מוראר (ברומנית: Călin Vlad Morar; נולד ב-1 באוגוסט 1993 בזלאו שברומניה) הוא כדורגלן רומני, המשחק בעמדות הקשר והחלוץ בגז מתאן מדיאש.
קריירה

ולאד מוראר נולד וגדל בעיר זלאו בירת מחוז סלאז' שברומניה ושיחק במספר מועדוני נוער קטנים ברומניה. בשנת 2011, חתם מוראר באוניברסיטת קלוז' כשבעונתו הראשונה במדי הקבוצה שיחק דקה אחת בה גם רשם שער בכורה במדי המועדון. אחרי עונה אחת בה רשם שבע הופעות וארבעה כיבושים, בקיץ 2012 חתם מוראר בפטרולול פלוישט יחד עם עוד מספר שחקנים שעזבו את קלוז' וחתמו בקבוצה.
בעונתו הראשונה במדי פטרולול, רשם מוראר 10 הופעות ליגה בהן כבש שלושה שערים בנוסף לכך, ערך מוראר שלוש הופעות במסגרת הגביע הרומני וכבש שער אחד. בעונתו השנייה בקבוצה מיעט מוראר לשחק בליגה אך רשם שתי הופעות במוקדמות הליגה האירופית. באחד המשחקים שיחק מוראר נגד ויטסה ארנהיים ההולנדית. אחרי שנתיים לא מוצלחות במדי פטרולול, בתחילת עונת 2014/15, חזר מוראר לקלוז' ורשם 14 הופעות בהן כבש שלושה שערים.
ב-1 ביולי 2015, רכשה בית"ר ירושלים את כרטיס השחקן של מוראר מקלוז' תמורת 160 אלף אירו והקשר חתם לשלוש עונות במועדון. אולם, לאחר חודשיים, ב-4 בספטמבר 2015, לא הצליח להתאושש מהפציעה עמה הגיע לבית"ר, והוא שוחרר מהקבוצה. ב-13 בינואר 2016 לאחר חצי שנה ללא קבוצה, חתם בראפיד בוקרשט לשנתיים.
קריירה > נבחרת רומניה

לזכותו של מוראר שתי הופעות במדי נבחרת רומניה עד גיל 21.
תארים

הגביע הרומני: 2012/2013
אליפות רומניה: 2016/2017
ויגן דרדריאן

| --- | --- |

 לידה:  23 בנובמבר 1929 המדאן, איראן
 פטירה:  26 באוקטובר 2003 (בגיל 73) לוס אנג'לס, קליפורניה, ארצות הברית
 שם לידה:  Վիգեն Տերտերյան 
 מקום קבורה:  Valley Oaks Memorial Park 
 מוקד פעילות:  איראן 
 תקופת הפעילות:  שנות ה-50 – שנות ה-90
 סוגה:  רוק, מוזיקת פופ 
 שפה מועדפת:  פרסית 
 חברת תקליטים:  Avang Music, קלטקס רקורדס, תראנה רקורדס 
 פרופיל ב-IMDb
 
ויגן דֶרדֶריאן (בפרסית: ویگن دردریان, בארמנית: Վիգեն Դէրդէրեան;‏ 23 בנובמבר 1929 – 26 באוקטובר 2003), שהיה מוכר כ"סולטאן הפופ" ו"סולטאן הג'אז הפרסי", היה זמר פופ ארמני-איראני מפורסם.
ויגן היה מן הזמרים המשפיעים ביותר בתרבות המוזיקה הפרסית ומודל לחיקוי לזמרים ולזמרות אחרים, כמו דלכש ואלהה. הוא עבד עם כותבי השירים והמלחינים האיראנים המפורסמים ביותר, וביצע חלק משיריה האהובים והמוכרים ביותר של המדינה.
לאחר מותו נקבר ויגן בבית-קברות בווסטלייק וילאג', קליפורניה.
ה'של"ה

ה'של"ה (5,335) ובקיצור של"ה – היא שנה עברית  אשר החלה ביום א' בתשרי, אור ל-16 בספטמבר 1574 (לפי הלוח היוליאני, שהיה נהוג אז), והסתיימה ביום כ"ט באלול, 4 בספטמבר 1575.
המולד של תשרי חל ביום חמישי, 2 שעות ו-513 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה ראשונה לשמיטה, ושנת 15 במחזור העיבור ה-281. תקופת ניסן שבשנה זו היא תחילת שנת 15 (סימנה טויזא) במחזור השמש ה-191.
שנה זו היא שנת 1,506 לחורבן הבית, ושנת 1,886 לשטרות.
אירועים

י"ח באדר - רבי אליהו די וידאש מסיים את כתיבת הספר ראשית חכמה
יוסף הכהן הרופא מחבר את הספר עמק הבכא העוסק בהיסטוריה יהודית
נולדו

הרב יצחק ונה, מרבני יהדות תימן
נפטרו

י"ג בניסן - רבי יוסף קארו, מחבר השולחן ערוך
יוסף הכהן הרופא, היסטוריון יהודי
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ויגינטיסקסווירי

ויגינטיסקסווירי (לטינית, בריבוי: vigintisexviri, ביחיד: vigintisexvir) הייתה חבר (קוֹלגיוּם) של מגיסטרטים זוטרים (magistratus minores) ברפובליקה הרומית. מילולית, משמעות השם היא "עשרים ושישה גברים". החברים בה כללו את שלושת הבכירים (triumviri capitales), שלושה האחראים על הכספים (triumviri monetales), ארבעת האחראים על הדרכים בתוך החומות (quatuorviri viarum curandarum), שני אחראים על הדרכים המובילות מחוץ לעיר (curatores viarum), עשרה אחראים לשיפוט במקרים אזרחיים (decemviri litibus או stlitibus judicandis), וארבעה פראיפקטי שנשלחו לקמפניה לשמש שופטים שם.
בתקופת הפרינקפס של אוגוסטוס בוטלו משרות ארבעה הפריפקטים לקמפניה ושני האחראים לדרכים מחוץ לעיר, שכן לא היה בהם צורך עוד, והעשרים ושישה הפכו לעשרים (vigintiviri).
בתקופת הרפובליקה שימשה החברות בעשרים ושישה קרש קפיצה לבני הסנאטורים ברומא להתחיל ב"מסלול המשרות" המקובל. גיל הכניסה לעשרים ושישה היה, בהתאמה, עשרים. יוליוס קיסר, למשל, שימש בתפקיד אחראי על הדרכים מחוץ לעיר ושיפץ חלק מויה אפיה. בשנת 13 לספירה, עם זאת, הועבר בסנאט חוק המגביל את החברות בעשרים לבני "מעמד הפרשים" בלבד. כתוצאה מכך, לעשרים לא היו מושבים בסנאט, אלא אם כן החזיקו במשרה נוספת שהעניקה להם את הזכות לכך.
| מוסדות פוליטיים ובעלי תפקידים (מגיסטראטים) ברפובליקה הרומית ובאימפריה הרומית |
| --- | --- | --- |
| תפקידים רגילים | קנסור • קונסול • פראיטור • קוואיסטור • איידיל • טריבון • פרומגיסטראט • פרפקט • ליקטור |  |
| בעלי תפקידים מיוחדים | דיקטטור • מפקד הפרשים • טריומווירי • ועדת העשרה |  |
| משרות נוספות | פונטיפקס מקסימוס • פרינקפס סנאטוס • ויגינטיסקסווירי |  |
| תארים קיסריים | פרינקפס • אוגוסטוס • קיסר • טטררך • אימפרטור • פטריקיוס |  |
| מוסדות | הסנאט הרומי • המשפט הרומי • אספת העם • מסלול המשרות • אימפריום • קנסוס • קולגיום |  |